Viljandi Linnavalitsusele

09.11.2020

**Pöördumine**

Lugupeetud Viljandi Linnavalitsus

Pöördume Teie poole seoses Viljandi Linnavalitsuse otsusega toetada Jaak Joalale pühendatud kuju rajamist Viljandi linnas.

Viljandi linnavalitsus otsustas oma korralisel istungil 12. oktoobril 2020 järgmist:

***Päevakorrapunkt nr 5***

*Haridus- ja kultuuriküsimused*

*5.2. Jaak Joala mälestusmärgi rajamine Posti tn 21 parki*

***Otsustati:***

*Sõlmida MTÜ-ga Meie Viljandi sihtfinantseeringu leping, milles sätestada asjakohased vastastikused õigused ja kohustused, muuhulgas:*

*• kohustada MTÜ-d järgima hankimistoimingutel, sh ideekonkursi elluviimisel, riigihangete seadusest tulenevat regulatsiooni, aga ka muid asjakohaseid õigusakte.*

Riigihangete seaduses on kirjas:

***§ 10.******Turu-uuring ja ettevõtja osalemine riigihanke ettevalmistamisel***

*(1) Hankija võib enne riigihanke alustamist hankelepingu eseme täpsemaks piiritlemiseks ja riigihanke ettevalmistamiseks teha turu-uuringu.*

*(2) Turu-uuringu käigus võib hankija konsulteerida asjaomases valdkonnas tegutsevate isikute ja ettevõtjatega. Saadud nõuandeid võib kasutada riigihanke kavandamisel ja korraldamisel tingimusel, et see ei moonuta konkurentsi. Turu-uuringu tegemisel ja selle käigus saadud nõuannete kasutamisel riigihankes tagab hankija mittediskrimineerimise ja läbipaistvuse põhimõtete järgimise.*

*(3) Kui ettevõtja on osalenud käesoleva paragrahvi lõikes 2 nimetatud turu-uuringus või olnud muul moel kaasatud riigihanke ettevalmistamisse, võtab hankija tarvitusele meetmed konkurentsi moonutamise ärahoidmiseks, sealhulgas:**1) esitab riigihanke alusdokumentides teabe, mis edastati turu-uuringus osalenud või muul moel riigihanke ettevalmistamisse kaasatud ettevõtjale seoses riigihanke ettevalmistamises osalemisega või selle tulemusel;**2)****määrab pakkumuse või taotluse esitamisele piisavalt pika tähtaja, et turu-uuringus osalenud või muul moel riigihanke ettevalmistamisse kaasatud ettevõtjal ei tekiks seoses teabe eelneva valdamisega eelist teiste ettevõtjate ees.***

Meile teadaolevalt osales kujur Mati Karmin nn turu-uuringus ehk oli kaasatud Jaak Joala mälestusmärgi võimaliku asukoha valikusse, sai oma kavandi loomisel sisendi MTÜ Meie Viljandi liikmetelt või nendega lähedalt seotud isikutel. Viide vastavasisulisele artiklile on siin: [*https://ekspress.delfi.ee/persoon/paljud-valja-vihastanud-jaak-joala-kuju-idee-sai-alguse-mati-karmini-ja-helir-valdor-seederi-uhisest-jalutuskaigust?id=91559159*](https://ekspress.delfi.ee/persoon/paljud-valja-vihastanud-jaak-joala-kuju-idee-sai-alguse-mati-karmini-ja-helir-valdor-seederi-uhisest-jalutuskaigust?id=91559159)

Samuti on nii kujur Mati Karmin kui ka Harri Juhani Aaltonen kinnitanud, et Mati Karmini kavand, mille ta esitas ideekonkursile oli valminud juba enne konkursi väljakuulutamist ning sellega oli tutvunud nii linnakunstnik kui ka MTÜ Meie Viljandi ja Viljandi Linnavalitsuse liikmed.

Kuna ideekonkursi tähtajaks määrati kõigest 2 nädalat, siis sisuliselt ei olnud täidetud Riigihangete seaduse § 10. punkt 3 lõige 2.

Veel on riigihangete seaduses kirjas:

### *****§ 130.******Ideekonkursi žürii*

*(1) Hankija nimetab ideekonkursil esitatavate ideekavandite hindamiseks ideekonkursi žürii.*

*(2) Ideekonkursi žürii liikmed peavad olema ideekonkursil osalejatest sõltumatud füüsilised isikud.*

*(3)* ***Kui hankija on ideekonkursil osalejatele kehtestanud kutsealase kvalifikatsiooni nõuded, peab vähemalt ühel kolmandikul ideekonkursi žürii liikmetest olema vähemalt samaväärne kutsealane kvalifikatsioon.***

*(4) Ideekonkursi žürii on oma otsustes ja arvamustes sõltumatu ning lähtub üksnes ideekonkursi kutses sätestatud kriteeriumidest.*

*(5)* ***Ideekavandid on anonüümsed kuni žürii otsuse tegemiseni.***

*(6) Ideekonkursi žürii koostab oma tegevuse kohta protokolli, kuhu kantakse hinnatud ideekavandite paremusjärjestus, ideekonkursi võitjatele antavad auhinnad, osalejatele makstavad osalemistasud, žürii liikmete märkused ja võimalikud täiendavat selgitamist vajavad asjaolud. Žürii võib hankija kaudu edastada ideekonkursil osalejatele küsimused protokolli kantud selgitamist vajavate asjaolude kohta. Küsimused ja vastused kantakse protokolli. Protokolli allkirjastavad kõik ideekonkursi žürii liikmed.*

Meile teadaolevalt ei olnud ühelgi ideekonkrusi žüriiliikmel kutsealast kvalifikatsiooni, sest ideekonkurss toimus mälestusmärgile ja mitte ükski žüriiliikmetest ei olnud skulptor.

Seega ei olnud täidetud Riigihangete seaduse § 130. punkt 3.

*Vähemalt kaks žüriiliiget (Kristi Kangilaski ja Harri Juhani Aaltonen) olid eelnevalt tutvunud Mati Karmini kavandiga Jaak Joala mälestusmärgile ja seega teadsid, kes on konkreetse kavandi autor.*

Seega ei olnid täidetud Riigihangete seaduse § 130. punkt 5.

Kõigest sellest tulenevalt võib järeldada, et MTÜ Meie Viljandi ei täitnud mitmes olulises punktis Jaak Joala monumendi ideekonkursi korraldamisel neile Viljandi Linnavalitsuse poolt kohustusena peale pandud riigihangete seadusest tulenevat regulatsiooni.

**Antud asjaoludest tulenevalt teeb Viljandi Linnavolikogu Kultuurikomisjon ettepaneku Viljandi Linnavalitsusele lugeda Jaak Joala mälestusmärgi ideekonkursi tulemus õigustühiseks ning korraldada MTÜ Meie Viljandiga koostöös uus ideekonkurss.**

Lugupidamisega

Viljandi Linnavolikogu kultuurikomisjoni nimel